Diari Oficial de la Generalitat Valenciana


Sumari del DOGV 4722, del 30-03-2004 (2004/3134)

ORDE de 8 de març de 2004, de la Conselleria de Cultura, Educació i Esport, per la qual es regula el procediment per al reconeixement de les assignatures de lliure elecció, previstes en el currículum de les ensenyances de grau superior de música.
------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2004/03/08/(1)/dof/vci/html**

### Dades del document

Número de DOGV
:   4722

Data del DOGV
:   30-03-2004

Secció del DOGV
:   I. DISPOSICIONS GENERALS

Número del document
:   2004/3134


Data del document
:   08-03-2004

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * ensenyament públic
    * música
    * legislació
    * educació artística
    * reconeixement d'estudis

ORDE de 8 de març de 2004, de la Conselleria de Cultura, Educació i Esport, per la qual es regula el procediment per al reconeixement de les assignatures de lliure elecció, previstes en el currículum de les ensenyances de grau superior de música. [2004/X3134]
  
El Decret 132/2001, de 26 de juliol, pel qual s'establix el currículum del grau superior de música a la Comunitat Valenciana, conferix als conservatoris superiors les competències per a determinar les assignatures optatives i de lliure elecció, previstes en el currículum de cada una de les especialitats de grau superior de música, assignant-los la càrrega lectiva a partir del nombre de crèdits previstos per a elles en el citat Decret. Estes ensenyances que possibiliten als alumnes ampliar la seua formació en altres àrees de coneixement no relacionades amb la seua especialitat, poden ser cursades en el propi centre o en altres centres les ensenyances dels quals guarden relació amb el currículum de les ensenyances de grau superior de música.
  
Des de l'àmbit de competències que tenen atribuïts els conservatoris superiors de música de la Comunitat Valenciana, la present orde fixa els criteris bàsics pels quals han de regir-se els centres per al reconeixement de les assignatures de lliure elecció que els alumnes hagen cursat en altres centres.
  
Amb esta finalitat, en virtut de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
D'acord amb el rang acadèmic dels estudis superiors de música, els alumnes podran sol·licitar el reconeixement com a assignatures de lliure elecció de les cursades en centres universitaris quan estes guarden relació amb les quatre grans àrees en què l'art musical pot expressar-se: la composició, la interpretació, la musicologia i la pedagogia. Així mateix, els alumnes podran sol·licitar el reconeixement com a assignatures de lliure elecció dels cursos superats en les Escoles Oficials d'Idiomes.
  
Els alumnes sol·licitaran a la Direcció del Conservatori Superior, el reconeixement de les assignatures cursades en altres centres a què acompanyaran el corresponent certificat d'estudis que acredite la superació d'estes i la càrrega lectiva expressada en hores.
  
Segon
  
El director del centre, requerirà el preceptiu informe del Departament de Coordinació Didàctica corresponent i remetrà l'expedient a la Direcció General d'Ensenyament que resoldrà en el termini d'un mes a partir de la recepció.
  
Tercer
  
Els conservatoris superiors de música admetran la matrícula de les ensenyances de lliure elecció que els alumnes desitgen cursar en el propi centre, sempre que existisquen places vacants en l'assignatura oferida, d'acord amb el que disposa el Decret 132/2001, de 26 de juliol. Per a establir la relació professor/alumne de les ensenyances de lliure elecció que es cursen en el centre, es farà el que disposa l'annex I de la citada norma.
  
Quart
  
Les secretaries dels conservatoris superiors de música consignaran en l'expedient acadèmic de l'alumne, les qualificacions de les assignatures de lliure elecció superades en el propi centre i les reconegudes d'altres, fent constar el nombre de crèdits que corresponga.
  
DISPOSICIONS FINALS
  
Primera
  
S'autoritza la Direcció General d'Ensenyament a dictar totes les normes necessàries per a l'aplicació de la present orde.
  
Segona
  
Esta orde entrarà en vigor l'endemà de la publicació en el Diari Oficial de la Generalitat Valenciana.
  
València 8 de març de 2004
  
El conseller de Cultura, Educació i Esport,


Còpia Permalink ELI